Åbjøra kraftverk
Store norske leksikon,Teknologi og industri,Energi,Kraftselskaper og kraftverk
Åbjøra kraftverk, vannkraftverk i elva Åbjøra, Nord-Aurdal kommune, Innlandet fylke. Hovedvassdrag er Drammensvassdraget.
Kraftverket utnytter en fallhøyde på 442 meter mellom Ølsjøen (749–746 meter over havet) og Aurdalsfjorden (307–303 meter over havet). Det største reguleringsmagasinet for stasjonen er Tisleifjorden (820–809 meter over havet) Andre magasin er Helin og Storevatn.Åbjøra kraftverk, som ble satt i drift i 2002, har en installert effekt på 95 MW og en midlere årsproduksjon på 550 GWh.Gamle Åbjøra kraftverk, som ble satt i drift i 1951, benyttet tre doble peltonturbiner som til sammen ytet 81 MW. Den nye stasjonen er bestykket med én francisturbin. Denne turbintypen er i stand til å utnytte hele fallhøyden ned til Aurdalsfjorden, noe som økte ytelsen med cirka 14 prosent. Eier er Skagerak Kraft AS, et datterselskap av Skagerak Energi. Les mer i Store norske leksikon vannkraft energi i Norge